CELEX: C2005/296/06
Language: sl
Date: 2005-11-26 00:00:00
Title: Sodba Sodišča (tretji senat) z dne  6. oktobra 2005  v zadevi C-291/03 (predlog za sprejem predhodne odločbe VAT and Duties Tribunal, Manchester): MyTravel plc proti Commissioners of Customs & Excise (Šesta direktiva DDV — Ureditev za potovalne agente — Paketna potovanja — Storitve, pridobljene od tretjih, in lastne storitve — Metoda izračuna davka)

26.11.2005   
            
            
               SL
            
            
               Uradni list Evropske unije
            
            
               C 296/3
            
         
      SODBA SODIŠČA
   
   (tretji senat)
   z dne 6. oktobra 2005
   v zadevi C-291/03 (predlog za sprejem predhodne odločbe VAT and Duties Tribunal, Manchester): MyTravel plc proti Commissioners of Customs & Excise (1)
   
   (Šesta direktiva DDV - Ureditev za potovalne agente - Paketna potovanja - Storitve, pridobljene od tretjih, in lastne storitve - Metoda izračuna davka)
   (2005/C 296/06)
   Jezik postopka: angleščina
   V zadevi C-291/03, katere predmet je predlog za sprejem predhodne odločbe na podlagi člena 234 ES, ki ga je vložilo VAT and Duties Tribunal, Manchester (Združeno kraljestvo), z odločbo z dne 30. junija 2003, ki je prispela na Sodišče 4. julija 2003, v postopku MyTravel plc proti Commissioners of Customs & Excise, je Sodišče (tretji senat), v sestavi A. Rosas, predsednik senata, A. Borg Barthet (poročevalec), J.-P. Puissochet, S. von Bahr in U. Lõhmus, sodniki, generalni pravobranilec: P. Léger, sodni tajnik: M. Ferreira, glavna administratorka, 6. oktobra 2005 razglasilo sodbo, katere izrek se glasi:
   
               1.
            
            
               Potovalni agent ali organizator potovanja, ki je za obdavčitveno obdobje izpolnil prijavo obračuna DDV z uporabo metode, ki jo je predvidela nacionalna zakonodaja, ki je v notranje pravo prenesla Šesto direktivo Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, sme svoj dolg davka na dodano vrednost ponovno obračunati po metodi, ki jo je Sodišče razglasilo za skladno s pravom Skupnosti, pod pogoji, ki jih določa nacionalno pravo in ki morajo upoštevati načeli ekvivalentnosti in učinkovitosti.
            
         
               2.
            
            
               Člen 26 Šeste direktive 77/388 je treba razlagati tako, da mora potovalni agent ali organizator potovanj, ki v zameno za plačilo cene paketa potniku zagotovi storitve, pridobljene od tretjih, in lastne storitve, načeloma opredeliti del paketa, ki ustreza njegovim storitvam, na osnovi njihove tržne vrednosti, kadar se ta vrednost lahko določi. V takem primeru sme davčni zavezanec uporabiti merilo dejanskih stroškov le, če izkaže, da to merilo verodostojno izraža dejansko sestavo paketa. Uporaba merila tržne vrednosti ni odvisna od pogoja, da bi bila preprostejša od uporabe metode, ki temelji na dejanskih stroških, niti od pogoja, da bi pripeljala do dolga davka na dodano vrednost, ki je enak ali blizu tistemu, ki bi izhajal iz uporabe metode, ki temelji na dejanskih stroških. Zato:
               
                           —
                        
                        
                           potovalni agent ali organizator potovanj ne sme po svoji izbiri uporabiti metode, ki temelji na tržni vrednosti, in
                        
                     
                           —
                        
                        
                           ta metoda se uporablja za vse lastne storitve, za katere se lahko določi tržna vrednost, tudi če v okviru istega obdavčitvenega obdobja ni mogoče določiti vrednosti nekaterih lastnih delov paketa, ker davčni zavezanec ne prodaja podobnih storitev zunaj paketa.
                        
                     
         
               3.
            
            
               Predložitveno sodišče mora, glede na okoliščine spora o glavni stvari, določiti tržno vrednost letalskih potovanj, ki so v postopku v glavni stvari zagotovljena v okviru počitniških paketov. To sodišče lahko to tržno vrednost določi glede na povprečne vrednosti. V tem kontekstu lahko trg sedežev, ki so prodani drugim organizatorjem potovanj, pomeni najprimernejši trg.
            
         
      (1)  UL C 213, 6.9.2003.